**Referat fra Samarbeidsmøte 20.04.23.**

Møtet ble gjennomført på teams og deltakere var Rikke Kjernes-foreldrerepresentant, Margrethe Kommedal-anatt representant, Karin Egebakken-virksomhetsleder/ eier representant og Hilde Stokkeland-avdelingsleder/eier representant.

Forfall: Andreas Grunbaum- foreldrerepresentant.

Referent: Hilde Stokkeland

0123. **Opptak og barnegrupper for barnehageåret 2023-2024.**

Kampen gjør avdeling Rød om til en avdeling for barn i alderen 0-3 år. Erfaringene fra fjoråret og for få antall store barn (over 3 år) på ventelistene er årsaken til dette.

Det vil bli endringer i fht personalet på grunn av endringene på avdelingene. Det vil bli sendt ut egen informasjon om dette til foresatte i Kampen når personaloversikten er klar.

Vi klarer å fylle opp de ledige plassene på begge bygg.

0223. **Personalendringer.**

Marianne i Kampen går av med pensjon i juli. Chiritada som tidligere har jobbet i Kampen trer inn i hennes stilling.

Det er lyst ut stilling som Spesial pedagog i virksomheten. Denne vil ha store deler av sitt arbeid i Hertervigtunet, men vi håper at flere avdelinger vil dra nytte av denne stillingen. Denne stillingen er helt ny for virksomheten.

Virksomheten har utlysning på pedagogiskleder stillingen. Denne har vært utlyst flere ganger dette året. Så langt mangler vi to pedagogiskeledere i Kampen barnehage. Vi har i dag to personer på dispensasjon.

0323. **Fravær**

Det har vært en del fravær, spesielt i Desember og Januar. Det har til tider vært utfordrende å få vikarer og ved et par anledninger har det vært nødvendig å sende ut forespørsel til foreldrene om det er mulighet for at noen barn blir hentet tidligere. Responsen fra foreldrene har vært positiv, og ledelsen vil benytte anledningen til å takke for det gode samarbeidet og velviljen! Dette har gjort at barnehagen ikke har hatt nødt til å stenge enkelte dager. FAU har ikke heller mottatt noen negative tilbakemeldinger.

0423. **Planleggingsdager 2023-2024**

15. August

16. August

17.November

02. Januar

02.April

0523. **Branntilsyn.**

Hertervigtunet barnehage har hatt branntilsyn. Vi fikk noen avvik i fht dokumentasjon. Avvikene er nå utbedret.

0623. **Økonomi.**

For å sikre et god og trygt barnehagemiljø for alle barna har vi valgt å ta inn vikarer ved sykdom. Dette førte til at budsjettet for 2022 ikke gikk i balanse.

0723. **Saker fra FAU.**

**Sommeravslutning**. Dette vil bli tatt videre opp i FAU. Det vil komme mer informasjon om dette. Det er et ønske fra barnehagen om at deler av festen avvikles i barnehagens åpningstid.

**Dugnad**. FAU ønsker å gjennomføre en frivillig dugnad. Det er uteområdet i barnehagene som vil bli prioritet. FAU vil sende ut informasjon om dette til alle foresatte. Dugnaden vil bli organisert av foreldrene, men barnehagen kan betale for eks planet, busker e.l. FAU representantene avtaler dette med avdelingsleder.

**Coffee to go**. Det ble samlet inn nok penger slik at juletrefesten ble gratis for de som ønsket å delta.